CELEX: 32020R1994
Language: sl
Date: 2020-12-04 00:00:00
Title: Izvedbena uredba Komisije (EU) 2020/1994 z dne 4. decembra 2020 o popravku Izvedbene uredbe (EU) 2020/1156 o razširitvi dokončne protidampinške dajatve, uvedene z Izvedbeno uredbo (EU) 2018/186 na uvoz nekaterih vrst jekla, odpornih proti koroziji, s poreklom iz Ljudske republike Kitajske, na uvoz nekaterih rahlo spremenjenih vrst jekla, odpornih proti koroziji

7.12.2020   
               
               
                  SL
               
               
                  Uradni list Evropske unije
               
               
                  L 410/67
               
            
         IZVEDBENA UREDBA KOMISIJE (EU) 2020/1994
         z dne 4. decembra 2020
         o popravku Izvedbene uredbe (EU) 2020/1156 o razširitvi dokončne protidampinške dajatve, uvedene z Izvedbeno uredbo (EU) 2018/186 na uvoz nekaterih vrst jekla, odpornih proti koroziji, s poreklom iz Ljudske republike Kitajske, na uvoz nekaterih rahlo spremenjenih vrst jekla, odpornih proti koroziji
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), ter zlasti člena 13(3), člena 14(1) in člena 14(5) Uredbe,
         ob upoštevanju naslednjega:
         
                     (1)
                  
                  
                     Komisija je z Izvedbeno uredbo Komisije (EU) 2020/1156 (2) protidampinške ukrepe za nekatere vrste jekla, odporne proti koroziji, s poreklom iz Ljudske republike Kitajske razširila na nekatere rahlo spremenjene vrste jekla, odporne proti koroziji, s poreklom iz Ljudske republike Kitajske.
                  
               
                     (2)
                  
                  
                     Komisija je ugotovila izogibanje dokončnim protidampinškim dajatvam na zadevni izdelek, kakor je bil opredeljen v prvotni preiskavi, z uvozom rahlo spremenjenega izdelka s poreklom iz Ljudske republike Kitajske. Preiskava je pokazala, da je prišlo do spremembe vzorca trgovanja med Ljudsko republiko Kitajsko in Unijo, ki je nastala zaradi prakse, postopka ali dejavnosti, za katero ni bilo zadostnega vzroka ali ni bila gospodarsko upravičena, z izjemo uvedbe dajatve. Komisija je prav tako ugotovila, da so popravljalni učinki dajatev oslabljeni v smislu cene in/ali količine podobnega izdelka. Poleg tega je Komisija ugotovila damping za rahlo spremenjeni izdelek v primerjavi s predhodno določenimi normalnimi vrednostmi. Zato je Komisija v skladu s členom 13(1) Uredbe (EU) 2016/1036 (v nadaljnjem besedilu: osnovna uredba) sklenila, da bi bilo treba veljavne protidampinške ukrepe za uvoz nekaterih vrst jekla, odpornih proti koroziji, s poreklom iz Ljudske republike Kitajske razširiti na uvoz rahlo spremenjenega izdelka s poreklom iz Ljudske republike Kitajske.
                  
               
                     (3)
                  
                  
                     V skladu s tem je bilo v členu 1(1) te uredbe navedeno, da se dokončna protidampinška dajatev, uvedena z Izvedbeno uredbo Komisije (EU) 2018/186 (3), razširi na rahlo spremenjeni izdelek. Vendar v določbi ni bila izrecno navedena stopnja dajatev, ki se uporablja.
                  
               
                     (4)
                  
                  
                     Zaradi jasnosti in v skladu z drugim odstavkom člena 13(1) osnovne uredbe je razširjena dajatev tista, ki se v prvotnih ukrepih uporablja za „vse druge družbe“. Člen 13(1) osnovne uredbe je bil kot podlaga za razširitev ukrepov naveden že v uvodni izjavi 64 Izvedbene uredbe (EU) 2020/1156. V skladu z drugim odstavkom člena 13(1) osnovne uredbe lahko Komisija dajatve razširi na preostalo protidampinško dajatev, uvedeno za državo, za katero veljajo ukrepi. Zato sklicevanje na to določbo in ugotovitve preiskave proti izogibanju na podlagi razpoložljivih dejstev jasno kažejo, da bi morala biti razširjena dajatev tista, ki je določena v členu 1(2) Izvedbene uredbe (EU) 2018/186 za „vse druge družbe“, kar je dokončna protidampinška dajatev v višini 27,9 %.
                  
               
                     (5)
                  
                  
                     Poleg tega je člen 1(1) Izvedbene uredbe (EU) 2020/1156 vključeval nekatere tipografske napake, ki so privedle do nejasnega opisa izdelka in oznak KN, zajetih v razširjeni protidampinški dajatvi, ki jih je bilo treba popraviti. Obseg izdelka v preiskavi (v primerjavi z zadevnim izdelkom iz Izvedbene uredbe (EU) 2018/186) je bil jasno opredeljen v uvodnih izjavah 10 in 11 Izvedbene uredbe (EU) 2020/1156.
                  
               
                     (6)
                  
                  
                     Zato se je Komisija odločila popraviti uvodno izjavo 64 in člen 1(1) Izvedbene uredbe (EU) 2020/1156, da bi potrdila stopnjo protidampinških dajatev, ki se uporablja. Kot je navedeno v uvodni izjavi 65 in členu 1(4) Izvedbene uredbe (EU) 2020/1156, bi bilo treba ustrezno stopnjo protidampinške dajatve, kot je pojasnjena v prejšnji uvodni izjavi, pobrati tudi za uvoz izdelka v preiskavi s poreklom iz Ljudske republike Kitajske, za katerega je pri vstopu v Unijo veljala registracija, uvedena z Izvedbeno uredbo Komisije (EU) 2019/1948 (4) o začetku preiskave. Zato bi ta popravek moral začeti učinkovati z začetkom veljavnosti Izvedbene uredbe (EU) 2020/1156 (tj. 6. avgusta 2020) in vključevati pobiranje dajatev na uvoz izdelka v preiskavi, ki je predmet registracije.
                  
               
                     (7)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            
               1.   Uvodna izjava 64 Izvedbene uredbe (EU) 2020/1156 se nadomesti z naslednjim:
               
                           „(64)
                        
                        
                           V skladu s členom 13(1) osnovne uredbe bi bilo treba veljavne protidampinške ukrepe za uvoz nekaterih vrst jekla, odpornih proti koroziji, s poreklom iz LRK zato razširiti na uvoz izdelka v preiskavi s poreklom iz LRK. V skladu z drugim odstavkom člena 13(1) osnovne uredbe bi moral biti ukrep, ki ga je treba razširiti, tisti, ki je določen v členu 1(2) Izvedbene uredbe (EU) 2018/186 za ‚vse druge družbe‘, tj. dokončna protidampinška dajatev v višini 27,9 %, ki se uporablja za neto ceno franko meja Unije pred plačilom dajatve.“
                        
                     
            
               2.   Člen 1(1) Izvedbene uredbe (EU) 2020/1156 se nadomesti z naslednjim:
               
                  
                     2.„1.   Dokončna protidampinška dajatev, ki se uporablja za ‚vse druge družbe‘, uvedena s členom 1(2) Izvedbene uredbe (EU) 2018/186 na uvoz nekaterih vrst jekla, odpornih proti koroziji, s poreklom iz Ljudske republike Kitajske, se razširi na uvoz ploščato valjanih izdelkov iz železa ali legiranega ali nelegiranega jekla, vroče platiranih ali prevlečenih s cinkom in/ali aluminijem in/ali magnezijem, legiranih s silicijem ali ne, kemično pasiviziranih, dodatno površinsko obdelanih ali ne, na primer z oljenjem ali tesnjenjem, ki vsebujejo: ne več kot 0,5 mas. % ogljika, ne več kot 1,1 mas. % aluminija, ne več kot 0,12 mas. % niobija, ne več kot 0,17 mas. % titana in ne več kot 0,15 mas. % vanadija, ter predloženih v kolobarjih, razrezanih na kose pločevine in ozke pasove, ki se trenutno uvrščajo pod oznake KN ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (oznake TARIC: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093), s poreklom iz Ljudske republike Kitajske.
                     Izključeni so naslednji izdelki:
                     
                                 —
                              
                              
                                 iz nerjavnega jekla, iz silicijevega jekla za elektropločevine in iz hitroreznega jekla,
                              
                           
                                 —
                              
                              
                                 vroče ali hladno valjani (hladno deformirani), brez nadaljnje obdelave,
                              
                           
                                 —
                              
                              
                                 izdelek, kot je opredeljen v členu 1(1) Izvedbene uredbe (EU) 2018/186.“
                              
                           
               
            
         
         
            Člen 2
            Ta uredba začne veljati z retroaktivnim učinkom od 6. avgusta 2020.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 4. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Izvedbena uredba Komisije (EU) 2020/1156 z dne 4. avgusta 2020 o razširitvi dokončne protidampinške dajatve, uvedene z Izvedbeno uredbo Komisije (EU) 2018/186 na uvoz nekaterih vrst jekla, odpornih proti koroziji, s poreklom iz Ljudske republike Kitajske, na uvoz nekaterih rahlo spremenjenih vrst jekla, odpornih proti koroziji (UL L 255, 5.8.2020, str. 36).
         
            (3)  Izvedbena uredba Komisije (EU) 2018/186 z dne 7. februarja 2018 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih vrst jekla, odpornih proti koroziji, s poreklom iz Ljudske republike Kitajske (UL L 34, 8.2.2018, str. 16).
         
            (4)  Izvedbena uredba Komisije (EU) 2019/1948 z dne 25. novembra 2019 o začetku preiskave glede možnega izogibanja protidampinškim ukrepom, uvedenim z Izvedbeno uredbo Komisije (EU) 2018/186 na uvoz nekaterih vrst jekla, odpornih proti koroziji, s poreklom iz Ljudske republike Kitajske, ter o uvedbi registracije takega uvoza (UL L 304, 26.11.2019, str. 10).